กฎกระทรวงกฎกระทรวงกำหนดประเภทหรือรายชื่อของบุคคลที่ได้รับยกเว้นภาษีการรับมรดกและหลักเกณฑ์ เงื่อนไขและวิธีตรวจสอบติดตามพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๓ แห่งพระราชบัญญัติภาษีการรับมรดก พ.ศ. ๒๕๕๘รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๕๙ เป็นต้นไปข้อ๒ ให้หน่วยงานดังต่อไปนี้เป็นหน่วยงานของรัฐตามมาตรา๑๓ (๒)(๑)ส่วนราชการตามกฎหมายว่าด้วยระเบียบบริหารราชการแผ่นดิน(๒)รัฐวิสาหกิจที่จัดตั้งโดยกฎหมายเฉพาะหรือจัดตั้งโดยพระราชกฤษฎีกาตามกฎหมายว่าด้วยการจัดตั้งองค์การของรัฐบาลแต่ไม่รวมถึงรัฐวิสาหกิจที่เป็นบริษัท(๓)องค์การมหาชนที่จัดตั้งโดยพระราชบัญญัติ หรือพระราชกฤษฎีกา(๔)หน่วยงานของรัฐที่มีกฎหมายจัดตั้งโดยเฉพาะข้อ๓ ให้นิติบุคคลดังต่อไปนี้ เป็นนิติบุคคลตามมาตรา๑๓ (๒)(๑)วัด มัสยิด หรือศาสนสถานอื่น(๒)สภากาชาดไทย(๓) มูลนิธิ หรือสมาคมตามรายชื่อที่กระทรวงการคลังประกาศกำหนดตามมาตรา ๔๗ (๗) (ข) แห่งประมวลรัษฎากรและมาตรา ๓ (๔) (ข) แห่งพระราชกฤษฎีกาออกตามความในประมวลรัษฎากรว่าด้วยการยกเว้นภาษีมูลค่าเพิ่ม(ฉบับที่ ๒๓๙) พ.ศ. ๒๕๓๔ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากรว่าด้วยการยกเว้นภาษีมูลค่าเพิ่ม (ฉบับที่ ๒๕๔) พ.ศ. ๒๕๓๕(๔)สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน หรือโรงเรียนเอกชนตามกฎหมายว่าด้วยโรงเรียนเอกชน แต่ไม่รวมถึงโรงเรียนนอกระบบตามกฎหมายว่าด้วยโรงเรียนเอกชนข้อ๔ ให้บุคคลหรือองค์การระหว่างประเทศดังต่อไปนี้เป็นบุคคลหรือองค์การระหว่างประเทศตามมาตรา๑๓ (๓)(๑)องค์การสหประชาชาติ ทบวงการชำนัญพิเศษของสหประชาชาติและเจ้าหน้าที่ผู้เชี่ยวชาญขององค์การ หรือทบวงการดังกล่าวซึ่งปฏิบัติหน้าที่อยู่ในประเทศไทยในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง(๒)สถานเอกอัครราชทูต สถานทูต สถานกงสุลใหญ่ สถานกงสุล บุคคลในคณะทูต บุคคลในคณะกงสุลและบุคคลที่ถือว่าอยู่ในคณะทูตตามความตกลง ทั้งนี้ ให้เป็นไปตามหลักถ้อยทีถ้อยปฏิบัติต่อกันข้อ๕ เพื่อประโยชน์ในการตรวจสอบติดตามการรับและการใช้มรดกของมูลนิธิหรือสมาคมตามข้อ๓ (๓) ให้มูลนิธิหรือสมาคมนำส่งเอกสารดังต่อไปนี้แก่เจ้าพนักงานประเมิน(๑)สำเนาพินัยกรรม เอกสารหลักฐานเกี่ยวกับการรับโอนทรัพย์สินอันเป็นมรดกตามพินัยกรรมและหนังสือแจ้งผลการประกาศให้เป็นองค์การหรือสถานสาธารณกุศลภายในหนึ่งร้อยห้าสิบวันนับถัดจากวันที่ได้รับมรดก(๒)ข้อบังคับ รายงานการประชุมใหญ่ งบการเงิน และบัญชีรายได้รายจ่าย ที่ผ่านการรับรองโดยผู้สอบบัญชีรับอนุญาตพร้อมทั้งรายงานการดำเนินงานขององค์การหรือสถานสาธารณกุศลของแต่ละรอบระยะเวลาบัญชีภายในหนึ่งร้อยห้าสิบวันนับถัดจากวันสิ้นรอบระยะเวลาบัญชีนั้นเป็นเวลาเก้ารอบระยะเวลาบัญชีนับตั้งแต่รอบระยะเวลาบัญชีที่ได้รับมรดกการนำส่งเอกสารตาม(๑) และ (๒) ให้นำส่ง ณ สำนักงานสรรพากรพื้นที่ที่องค์การหรือสถานสาธารณกุศลนั้นตั้งอยู่และให้สำนักงานสรรพากรพื้นที่ส่งเอกสารทั้งหมดให้เจ้าพนักงานประเมินภายในสิบห้าวันนับถัดจากวันที่ได้รับเอกสารดังกล่าวข้อ๖ ให้เจ้าพนักงานประเมินตรวจสอบติดตามการรับและการใช้มรดกของมูลนิธิหรือสมาคมตามข้อ ๓ (๓) ให้เป็นไปตามวัตถุประสงค์ที่กำหนดในมาตรา ๑๓ (๒)โดยให้ดำเนินการ ดังต่อไปนี้(๑)ตรวจสอบความถูกต้องครบถ้วนของเอกสารหลักฐานเกี่ยวกับการรับโอนทรัพย์สินอันเป็นมรดกตามพินัยกรรมและยังไม่มีประกาศเพิกถอนมูลนิธิหรือสมาคมในขณะที่ได้รับมรดกจากการเป็นองค์การหรือสถานสาธารณกุศล(๒)ตรวจสอบรายงานการประชุมใหญ่ งบการเงิน และบัญชีรายได้รายจ่ายและรายงานการดำเนินงานของมูลนิธิหรือสมาคมว่ามีการใช้ทรัพย์สินที่ได้รับมรดกเป็นไปตามวัตถุประสงค์ของเจ้ามรดกหรือไม่ตรวจสอบเอกสารหลักฐานที่นำมาบันทึกบัญชีรายได้หรือรายจ่ายถูกต้องหรือไม่การดำเนินงานตรงตามวัตถุประสงค์ในการจัดตั้งองค์การหรือสถานสาธารณกุศลหรือไม่มีการดำเนินงานในลักษณะเป็นทางค้าหรือหากำไรหรือไม่มีการใช้ชื่อองค์การหรือสถานสาธารณกุศลเพื่อหาประโยชน์ส่วนตัวหรือไม่โดยพิจารณาจากการจดทะเบียน ระเบียบ ข้อบังคับ ตราสารหนังสือแจ้งผลการประกาศให้เป็นองค์การหรือสถานสาธารณกุศล และเอกสารที่เกี่ยวข้องข้อ๗ กรณีผลการตรวจสอบติดตามตามข้อ ๖มีลักษณะอย่างหนึ่งอย่างใดดังต่อไปนี้มูลนิธิหรือสมาคมต้องเสียภาษีการรับมรดกตามมาตรา๑๒(๑)ไม่มีเอกสารหลักฐานเกี่ยวกับการโอนทรัพย์สินอันเป็นมรดกตามพินัยกรรมและหนังสือแจ้งผลการประกาศเป็นองค์การหรือสถานสาธารณกุศลให้ตรวจสอบหรือผลการตรวจสอบเอกสารหลักฐานเกี่ยวกับการรับโอนทรัพย์สินที่ได้รับมรดกปรากฏว่าไม่มีการดำเนินการรับโอนทรัพย์สินที่ได้รับมรดกถูกต้อง ครบถ้วนและเป็นไปตามวัตถุประสงค์ที่เจ้ามรดกกำหนดหรือในขณะที่มูลนิธิหรือสมาคมได้รับมรดกมีการเพิกถอนการประกาศเป็นองค์การหรือสถานสาธารณกุศลแล้ว(๒)ไม่มีข้อบังคับ รายงานการประชุมใหญ่ งบการเงิน บัญชีรายได้รายจ่ายและรายงานการดำเนินงานของมูลนิธิหรือสมาคมให้ตรวจสอบหรือการดำเนินงานเกี่ยวกับทรัพย์สินที่ได้รับมรดกไม่เป็นไปตามวัตถุประสงค์ที่เจ้ามรดกกำหนดหรือการดำเนินงานของมูลนิธิหรือสมาคมปรากฏว่าไม่เป็นไปตามวัตถุประสงค์ในการจัดตั้งองค์การหรือสถานสาธารณกุศลเป็นการดำเนินงานในลักษณะเป็นทางค้าหรือหากำไรมีการใช้ชื่อองค์การหรือสถานสาธารณกุศลเพื่อหาประโยชน์ส่วนตัวหรือมีการบันทึกบัญชีรายได้หรือรายจ่ายไม่ตรงกับเอกสารหลักฐานให้เจ้าพนักงานประเมินแจ้งผลการตรวจสอบตามวรรคหนึ่งให้มูลนิธิหรือสมาคมรับทราบและมูลนิธิหรือสมาคมนั้นต้องรับผิดในการเสียภาษีการรับมรดกพร้อมทั้งเบี้ยปรับและเงินเพิ่มตามมาตรา ๒๙ (๑) และมาตรา ๓๑ให้ไว้ ณ วันที่ ๑๓มกราคม พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๓แห่งพระราชบัญญัติภาษีการรับมรดก พ.ศ. ๒๕๕๘ได้บัญญัติให้รัฐมนตรีว่าการกระทรวงการคลังมีอำนาจออกกฎกระทรวงกำหนดประเภทหรือรายชื่อของบุคคลที่ได้รับยกเว้นภาษีการรับมรดกรวมทั้งกำหนดหลักเกณฑ์ เงื่อนไข และวิธีตรวจสอบติดตาม จึงจำเป็นต้องออกกฎกระทรวงนี้พรวิภา/ปริยานุช/จัดทำ๒๖ มกราคม ๒๕๖๐ปริญสินีย์/ตรวจ๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๑ ก/หน้า ๘/๒๕ มกราคม ๒๕๖๐